สังคมข่าวหุ้น
*แรงขายกลุ่มแบงก์วานนี้ค่อนข้างหนาแน่น ทิศทางดูไม่สดใสเอาเสียเลย หลังจากบรรดานักวิเคราะห์ปรับลดเป้ากำไรปีนี้ลง  และยังมีสัญญาณหนี้เน่าเอสเอ็มอีที่เพิ่มขึ้น จากปัญหาน้ำท่วมใหญ่ภาคอีสาน กสิกรไทยของเสี่ยปั้นโดนทิ้งมากที่สุด เนื่องจากนักลงทุนต้องการลดความเสี่ยง   ส่วนกรุงไทยของ ผยง ศรีวณิช กรรมการผู้จัดการใหญ่ ธนาคารกรุงไทย ยิ่งไม่ต้องพูดถึง โดนพิษหนี้เน่าหนักสุด โดยเฉพาะ EARTH  ทำให้นักลงทุนต้องถอยออกไปตั้งหลัก กดดันดัชนีหุ้นไทยไม่ให้ไปไหน แนวรับสำคัญ  1,565 จุด
2 ส.ค. 2560

เกียรติก้อง ว่องไวยากร
*กลุ่มแบงก์กดดันตลาดหุ้นไทย
*แรงขายกลุ่มแบงก์วานนี้ค่อนข้างหนาแน่น ทิศทางดูไม่สดใสเอาเสียเลย หลังจากบรรดานักวิเคราะห์ปรับลดเป้ากำไรปีนี้ลง  และยังมีสัญญาณหนี้เน่าเอสเอ็มอีที่เพิ่มขึ้น จากปัญหาน้ำท่วมใหญ่ภาคอีสาน กสิกรไทยของเสี่ยปั้นโดนทิ้งมากที่สุด เนื่องจากนักลงทุนต้องการลดความเสี่ยง   ส่วนกรุงไทยของ ผยง ศรีวณิช กรรมการผู้จัดการใหญ่ ธนาคารกรุงไทย ยิ่งไม่ต้องพูดถึง โดนพิษหนี้เน่าหนักสุด โดยเฉพาะ EARTH  ทำให้นักลงทุนต้องถอยออกไปตั้งหลัก กดดันดัชนีหุ้นไทยไม่ให้ไปไหน แนวรับสำคัญ  1,565 จุด
*ปรีดี ดาวฉาย กรรมการผู้จัดการ ธนาคารกสิกรไทย  หรือ KBANK  ก็เริ่มรู้สึกหวั่นไหว กับปัญหาหนี้ของบริษัท เอ็นเนอร์ยี่ เอิร์ธ  หรือ EARTH  เตรียมการเรียกประชุมเจ้าหนี้เพื่อร่วมกันแก้ไขปัญหาที่เกิดขึ้น หลังเอิร์ธยื่นคำร้องขอฟื้นฟูกิจการต่อศาลล้มละลายกลาง แถมหนี้ยังปูดเพิ่มขึ้นเรื่อยๆ ไม่ยอมหยุด งานนี้ตั้งสำรองเท่าไหร่ถึงจะพอ
*หุ้น LHBANK ภายใต้การนำของศศิธร พงศธร (ฉัตรศิริวิชัยกุล) กรรมการผู้จัดการ บริษัท แอล เอช ไฟแนนซ์เชียล กรุ๊ป ดูนิ่งๆ แต่แรงรับก็มีอยู่มากพอสมควรคงต้องรอเปิดตัวใหญ่ในวันศุกร์นี้ บรรดาคนใหญ่คนโตทั้งวิรไท ผู้ว่าการแบงก์ชาติ และอภิศักดิ์ รมว.คลังมาร่วมงานกันเพียบ นับจากนี้ไปคงเป็นขาขึ้นของหุ้นตัวนี้ หลังจากได้แบงก์ไต้หวันมาเสริมทีม ราคาน่าจะไปแตะแถวๆ 2 บาทได้ไม่ยากนัก
*ทีอาร์ซี ของเฮียสมัย เงียบฉี่ไป นับตั้งแต่ที่เรียกประชุมบอร์ด APOT  ก็ไม่มีข่าวอะไรคืบหน้าออกมาอีก เหมืองโปแตชจะเดินหน้าได้เมื่อไหร่ก็รอกันต่อไป รัฐวิสาหกิจรายไหนจะเข้ามาถือหุ้นแทนกระทรวงการคลังก็ต้องลุ้น ราคาตอนนี้ถือว่ามีส่วนลดมากพอสมควร ถ้าเทียบกับระดับที่ แถวๆ 2 บาทกว่าก่อนหน้านี้
* แฟนคลับ AJA (ชื่อเดิม AJD) รอคอยมานานแสนนาน  ล่าสุดเสี่ยอมร มีมะโน ประธานเจ้าหน้าที่บริหาร บริษัท คราวน์ เทค แอดวานซ์ ก็ให้ความหวังอีกครั้งว่าจะประกาศผลประกอบการไตรมาสแรกในวันที่ 15 ส.ค.นี้แน่นอน ส่วนผลประกอบการไตรมาสที่ 2  ก็ยกไปเดือนหน้า รอนานแบบนี้คงจะไม่ทำให้ผิดหวังนะจะบอกให้
* KOOL ภายใต้การนำของนพชัย วีระมาน กรมการผู้จัดการ บริษัทมาสเตอร์คูล อินเตอร์เนชั่นแนล  ราคาวานนี้วิ่งแรงผิดปกติ ข่าวดีคงมีแน่  หลังจากก่อนหน้านี้ลงนามร่วมกับ ยารอสลาฟ ยาเรค และ มิสเตอร์โทมาสค์ คาร์กซ์ กก.บริษัทโกลบอล โซลูชั่น จก. ประเทศโปแลนด์ ในสัญญาการเป็นตัวแทนจำหน่ายสินค้ามาสเตอร์คูลแต่เพียงผู้เดียวในประเทศโปแลนด์ แบบนี้ไม่ธรรมดาโกอินเตอร์เลย
*ราคาน้ำมันยังเป็นขาขึ้นต่อเนื่อง ได้รับแรงหนุนจากการที่ชาติสมาชิกในกลุ่มโอเปคและผู้ผลิตนอกกลุ่มจะร่วมประชุมในวันที่ 7-8 สิงหาคมนี้ ช่วยดันให้หุ้นกลุ่มพลังงาน ยังคงขยับขึ้นได้ต่อ โดยเฉพาะ PTTGC SPRC ที่ขึ้นแรงวานนี้  ช่วยพยุงดัชนีไม่ให้ดิ่งหนัก จากการทิ้งหุ้นกลุ่มแบงก์
*เจ๊ เกศรา มัญชุศรี กรรมการและผู้จัดการ ตลท. ชวนร่วมงาน “ตลาดนัดกองทุนรวม” เลือกช้อปกองทุนเด็ดกว่า 1,000 กอง จาก 14 บลจ.ชั้นนำ พร้อมแนะนำเครื่องมือตัวช่วยลงทุนที่โดนใจ และบริการวางแผนลงทุนในกองทุนรวมจากผู้เชี่ยวชาญ พร้อมฟังสัมมนา Showcase เข้มข้นตลอด 2 วันเต็ม รับโปรโมชั่นพิเศษเมื่อลงทุนในงาน 5-6 สิงหาคมนี้
*จั่วลมซะแล้วสำหรับหุ้น GL หลัง GL-W4 หรือใบสำคัญแสดงสิทธิในการจองซื้อหุ้นสามัญ ไม่มีใครมาแสดงสิทธิเพื่อใช้สิทธิในราคา 40 บาท หลังจากปิดการใช้สิทธิ 31 ก.ค. ส่วนราคาหุ้น GL ก็ยังคงป้วนเปี้ยนอยู่แถว 20-21 บาท